**Un țărm pustiu**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Un țărm pustiu, mușcat de val,

Pe plajă plânge-un albatros,

La trap, ușor, trece un cal

Spre golf, unde-i teren pietros.

Cu fluxul vin câteva scoici,

Nisipul curge printre stânci;

Copiii sunt păziți de doici,

În larg tăcerile-s adânci.

Un țărm pustiu - tu nu mai ești,

Dar pescărușii m-au sedus

Și mi-au promis că-mi aduc vești;

Te-aștept să vii. Unde te-ai dus?

- Interogaţii, nostalgii

Trec peste noi, dar ţi-am răspuns

De-atâtea ori în poezii

Când printre slove m-am ascuns,

Mereu la capătul de jos

Al începutului de veac,

Descoperind ingenios

Cuvântul, iar atunci când tac

Nu-nseamnă că m-aş fi pierdut

Sub pledul gros cu amintiri,

Brodez acelaşi început

Al primei mele mari iubiri.

Ioan Grigoraș Liliana Trif